Hierdie produksies is uniek aan OPTOG! omdat dit oorspronklike produksies is wat deur ons self vervaarding word, of omdat die betrokke kunstenaars dit eksklusief vir OPTOG! aanbied.
Ons laai hom in!
Elvis Blue deurkruis die land saam met ons om sy Stories vir jou te bring.
Bloemfontein - Kaartjies eersdaags beskikbaar
Met Pietman Geldenhuys en Wicus van der Merwe
"Ons is Wicus en Pietman en kuier al jare om die vuur. As bure. As vrinne.
Ons sal vir jou vertel wat ons nog altyd weet."
Romanz, een van die mees bekroonde mansgroepe ooit om Suid-Afrikaanse verhoë te betree. Ons stop gráág om die bekoorlike manne op te laai! Hulle is terug vir 'n reeks van 5 reünie-konserte, spesiaal vir OPTOG!
Gehore sal op 'n nostalgiese reis geneem word met van hulle grootste treffers en kan uitsien na gunstelinge soos Houtkruis, My hele hart en Solitaire.
Met Koos Kombuis, Herman Kleinhans, Bottomless Coffee Band en Johrné van Huyssteen. Musiekregie deur Matthys Maree.
OPTOG! vier die moderne liedjies van die Afrikaanse folk-musiek genre met hierdie oorspronklike musiekproduksie!
Afrikaanse musiek het 'n lang pad gestap sedert die Voëlvry-beweging in die tagtigerjare. Koos Kombuis het baie myle gereis sedert daardie opspraakwekkende en betekenisvolle kampustoere wat "Afrikaans wou vry maak van sy verlede". Op hierdie verhoog kruis sy pad met die jongelinge, Herman Kleinhans en die Bottomless Coffee Band. Kortpad-reisigers. In 'n nuwe, moderne, teerpadplek. Maar net soos Koos destyds, is hulle besig om met musiek en liriek weer nuwe bakens en rigtingwysers langs ons landspaaie in te kap! Johrné van Huyssteen beman die verversingspos by hierdie besondere kruising. As lid van die destydse groep, dDisselblom, het hy ook wyd getoer.